
Σύσταση Γενικής Γραμματείας Διοίκησης και Οργάνωσης 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις: 

1. Του άρθρου 8 παρ. 1 και 2 του Ν. 2026/1992 «Ρύθ¬ 
μιση θεμάτων οργάνωσης και προσωπικού της δημόσιας 
διοίκησης και άλλες διατάξεις** (Α’ 43). 

2. Των άρθρων 24 παρ. 5, 26 παρ. 1 εδαφ. δεύτερο, 27 
παρ. 3 εδαφ. πρώτο, 29Α (όπως προστέθηκε με Ν. 
2081/92 άρ. 27 Α' 154) και 30 παρ. 9 του Ν. 1558/1985 
«Κυβέρνηση και κυβερνητικά όργανα» (Α’ 137). 

3. Του άρθρου 22 παρ. 1 του Ν. 1735/1987 «Προσλή¬ 
ψεις στο δημόσιο τομέα, κοινωνικός έλεγχος στη δημόσια 
διοίκηση πολιτικά δικαιώματα και άλλες διατάξεις» (Α’ 
195). 

4. Του άρθρου 71 του Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες διατάξεις» (Α’ 
50). 

5. Του άρθρου 4 παρ. 2 του Ν. 419/1976 «περί οργανι¬ 
σμού του Υπουργείου Εξωτερικών» (Α’ 221). 

β. Την υπ’ αριθμ. Γ. Υ. 5246/1993 απόφαση του Πρωθυ¬ 
πουργού και του Υπουργού Οικονομικών «περί αναθέ- 
σεως αρμοδιοτήτων του Υπουργού Οικονομικών στους 
Υφυπουργούς Οικονομικών» (Β’ 829). 

γ. Το γεγονός ότι από τις διατάξεις του διατάγματος αυ¬ 
τού θα προκληθεί δαπάνη - για το μέχρι τέλος του έτους 
χρονικό διάστημα - ποσού δραχμών 2.900.000 περίπου, η 
οποία είναι δυνατό να καλυφθεί με μεταφορά από τον 
Κ.Α.Ε. 5299 του φορέα 110 του προϋπολογισμού εξόδων 
του Υπουργείου Εξωτερικών τρέχοντος οικονομικού 
έτους. Για το κάθε ένα από τα επόμενα οικονομικά έτη η 
δαπάνη προβλέπεται ότι θα ανέλθει στο ποσό των δραχ¬ 
μών 20.300.000 περίπου. 

δ. Την 713/93 γνωμοδότηση του Συμβουλίου Επικρά¬ 
τειας, μετά από πρόταση του Πρωθυπουργού, των Υπουρ¬ 


γών Προεδρίας της Κυβέρνησης, Εξωτερικών και του 
Υφυπουργού Οικονομικών, αποφασίζουμε: 

Αρθρο 1 

Σύσταση 

Συνιστάται Γενική Γραμματεία Διοίκησης και Οργάνω¬ 
σης στο Υπουργείο Εξωτερικών, υπαγόμενη απευθείας 
στον Υπουργό Εξωτερικών. 

Άρθρο 2 
Αρμοδιότητες 

1. Η Γενική Γραμματεία Διοίκησης και Οργάνωσης πα¬ 
ρέχει, στο πλάίσιο των αρμοδιοτήτων της, υποστήριξη στο 
έργο των Διευθύνσεων, Υπηρεσιών και Γενικών Γραμμα¬ 
τειών του Υπ. Εξωτερικών. 

2. Στη Γενική Γραμματεία Διοίκησης και Οργάνωσης 
του Υπ. Εξωτερικών ανήκουν: 

α) Οι αρμοδιότητες της Ε’ Γ ενικής Διεύθυνσης Διοικητι¬ 
κού του Υπουργείου Εξωτερικών, όπως αυτές περιγράφο- 
νται ειδικότερα στα άρθρα 30 - 38 του Π.Δ. 11 /1992 (Α* 
3). 

β) Οι αρμοδιότητες της ΣΤ’ Γ ενικής Διεύθυνσης Οικονο¬ 
μικών και Τεχνικών Υπηρεσιών του Υπουργείου Εξωτερι¬ 
κών, όπως αυτές περιγράφονται ειδικότερα στα άρθρα 39 
-43 του Π.Δ. 11/1992. 

γ) Οι αρμοδιότητες της Υπηρεσίας Επιθεώρησης του 
Υπουργείου Εξωτερικών, όπως αυτές περιγράφονται ειδι¬ 
κότερα στα άρθρα 44 - 45 του Π.Δ. 11/1992. 

Άρθρο 3 
Σύσταση θέσεων 

Στη Γενική Γραμματεία Διοίκησης και Οργάνωσης συνι- 
στώνται οι ακόλουθες θέσεις: 

1. Μία (1) θέση μετακλητού Γενικού Γραμματέα, προϊ¬ 
σταμένου της Γενικής Γραμματείας, με βαθμό α’ της κα¬ 
τηγορίας των ειδικών θέσεων. 

2. Μία (1) θέση ειδικού συμβούλου και μία (1) θέση ειδι¬ 
κού συνεργάτη με σχέση εργασίας ιδιωτικού δικαίου ορι¬ 
σμένου χρόνου. 

3. Τρεις (3) θέσεις διοικητικών υπαλλήλων (άρθρο 30 
παρ. 9 Ν. 1558/1985). 

Αρθρο 4 

Τελικές διατάξεις 

1. Στη Γενική Γραμματεία Διοίκησης και Οργάνωσης 
του Υπουργείου Εξωτερικών υπάγονται εφεξής οι ακό¬ 
λουθες Γενικές Διευθύνσεις και Υπηρεσίες του Υπουρ¬ 
γείου Εξωτερικών: 

- Η Ε' Γενική Διεύθυνση Διοικητικού. 

- Η ΣΤ’ Γενική Διεύθυνση Οικονομικών και Τεχνικών 
Υπηρεσιών. 

- Η Υπηρεσία Επιθεώρησης 

2. Το προσωπικό των Διευθύνσεων και Υπηρεσιών που 
υπάγονται με το παρόν διάταγμα στη Γενική Γραμματεία 
Διοίκησης και Οργάνωσης υπάγεται στο ισχύον στο Υπ. 


Εξωτερικών καθεστώς υπηρεσιακών και πειθαρχικών συμ¬ 
βουλίων. 

Αρθρο 5 
Ισχύς 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος. 

Αθήνα, 20 Δεκεμβρίου 1993 

